CELEX: 32021D1990
Language: fi
Date: 2021-11-15 00:00:00
Title: Neuvoston päätös (YUTP) 2021/1990, annettu 15 päivänä marraskuuta 2021, Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta

16.11.2021   
               
               
                  FI
               
               
                  Euroopan unionin virallinen lehti
               
               
                  L 405/10
               
            
         NEUVOSTON PÄÄTÖS (YUTP) 2021/1990,
         annettu 15 päivänä marraskuuta 2021,
         Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 15 päivänä lokakuuta 2012 päätöksen 2012/642/YUTP (1) Valko-Venäjään kohdistettavista rajoittavista toimenpiteistä.
                  
               
                     (2)
                  
                  
                     Eurooppa-neuvosto antoi 21 ja 22 päivänä lokakuuta 2021 päätelmät, joissa se julisti, ettei se hyväksy minkäänlaisia kolmansien maiden yrityksiä välineellistää muuttajia poliittisia tarkoituksia varten, tuomitsi kaikki hybridihyökkäykset EU:n rajoilla ja vahvisti aikovansa vastata niihin sen mukaisesti. Se korosti jatkavansa käynnissä olevan, Valko-Venäjän käynnistämän hybridihyökkäyksen torjumista muun muassa hyväksymällä kiireellisesti uusia henkilöihin ja oikeushenkilöihin kohdistettavia rajoittavia toimenpiteitä asteittaisen lähestymistapansa mukaisesti.
                  
               
                     (3)
                  
                  
                     Ottaen huomioon tilanteen vakavuuden neuvosto katsoo, että päätöksen 2012/642/YUTP nimeämisperusteita olisi muutettava, jotta kohdennettuja rajoittavia toimenpiteitä voidaan soveltaa sellaisiin luonnollisiin henkilöihin, oikeushenkilöihin, yhteisöihin tai elimiin, jotka järjestävät tai ovat osallisina sellaisissa Lukašenkan hallinnon järjestämissä toimissa, joilla helpotetaan unionin ulkorajojen laitonta ylittämistä tai kiellettyjen tavaroiden siirtämistä ja rajoitettujen tavaroiden laitonta siirtämistä, mukaan lukien vaaralliset tavarat, jonkin jäsenvaltion alueelle.
                  
               
                     (4)
                  
                  
                     Päätös 2012/642/YUTP olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätös 2012/642/YUTP seuraavasti:
            
                        1)
                     
                     
                        Korvataan 3 artiklan 1 kohta seuraavasti:
                        
                           ”1.   Jäsenvaltioiden on toteutettava tarvittavat toimenpiteet estääkseen seuraavien liitteessä lueteltujen henkilöiden tulon alueelleen tai kauttakulun alueensa kautta:
                           
                                       a)
                                    
                                    
                                       henkilöt, jotka ovat vastuussa vakavista ihmisoikeusloukkauksista tai kansalaisyhteiskuntaan ja demokraattiseen oppositioon kohdistuvista tukahduttamistoimista tai joiden toiminta muulla tavoin heikentää vakavasti demokratiaa tai oikeusvaltioperiaatteen toteutumista Valko-Venäjällä, ja heitä lähellä olevat henkilöt;
                                    
                                 
                                       b)
                                    
                                    
                                       henkilöt, jotka hyötyvät Lukašenkan hallinnosta tai tukevat sitä; ja
                                    
                                 
                                       c)
                                    
                                    
                                       henkilöt, jotka järjestävät tai ovat osallisina sellaisissa Lukašenkan hallinnon järjestämissä toimissa, joilla helpotetaan
                                       
                                                   i)
                                                
                                                
                                                   unionin ulkorajojen laitonta ylittämistä, tai
                                                
                                             
                                                   ii)
                                                
                                                
                                                   kiellettyjen tavaroiden siirtämistä ja rajoitettujen tavaroiden laitonta siirtämistä, mukaan lukien vaaralliset tavarat, jonkin jäsenvaltion alueelle.”
                                                
                                             
                                 
                     
                  
                        2)
                     
                     
                        Korvataan 4 artiklan 1 kohta seuraavasti:
                        
                           ”1.   Jäädytetään kaikki varat ja taloudelliset resurssit, jotka kuuluvat liitteessä luetelluille, jonkin seuraavista kriteereistä täyttäville henkilöille, yhteisöille tai elimille tai ovat niiden omistuksessa, hallussa tai määräysvallassa:
                           
                                       a)
                                    
                                    
                                       henkilöt, yhteisöt tai elimet, jotka ovat vastuussa vakavista ihmisoikeusloukkauksista tai kansalaisyhteiskunnan ja demokraattisen opposition tukahduttamisesta tai joiden toiminta muulla tavoin heikentää vakavasti demokratiaa tai oikeusvaltioperiaatteen toteutumista Valko-Venäjällä, ja tällaisia henkilöitä, yhteisöjä tai elimiä lähellä olevat luonnolliset henkilöt, oikeushenkilöt, yhteisöt tai elimet;
                                    
                                 
                                       b)
                                    
                                    
                                       luonnolliset henkilöt, oikeushenkilöt, yhteisöt tai elimet, jotka hyötyvät Lukašenkan hallinnosta tai tukevat sitä;
                                    
                                 
                                       c)
                                    
                                    
                                       luonnolliset henkilöt, oikeushenkilöt, yhteisöt tai elimet, jotka järjestävät tai ovat osallisina sellaisissa Lukašenkan hallinnon järjestämissä toimissa, joilla helpotetaan
                                       
                                                   i)
                                                
                                                
                                                   unionin ulkorajojen laitonta ylittämistä,
                                                
                                             
                                                   ii)
                                                
                                                
                                                   kiellettyjen tavaroiden siirtämistä ja rajoitettujen tavaroiden laitonta siirtämistä, mukaan lukien vaaralliset tavarat, jonkin jäsenvaltion alueelle,
                                                
                                             
                                 
                                       d)
                                    
                                    
                                       a, b tai c alakohdan soveltamisalaan kuuluvien henkilöiden, yhteisöjen tai elinten omistuksessa tai määräysvallassa olevat oikeushenkilöt, yhteisöt tai elimet.”
                                    
                                 
                     
                  
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 15 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös 2012/642/YUTP, annettu 15 päivänä lokakuuta 2012, Valko-Venäjän tilanteen johdosta määrättävistä rajoittavista toimenpiteistä (EUVL L 285, 17.10.2012, s. 1).